उन्होंने पूछा था कि गांव में रहने वाला लल्लू नाम का एक लड़का अंग्रेजी माध्यम से शिक्षा हासिल नहीं कर पाता है, उसके घर में अगर टीवी नहीं हो और उसे वे सारे अवसर उपलब्ध न हों जो शहर में रहने वाले मोहन के पास हैं, तो क्या होगा? लल्लू अगर मोहन से मेधावी हुआ भी, तब भी वह अंग्रेजी में उससे तेज नहीं होगा, सामाजिक संपर्कों के मामले में भी उसका आत्मविश्वास कम होगा और मोहन के साथ वह प्रतिस्पर्धा नहीं कर पाएगा. लल्लू अगर ज्यादा पाने का हकदार है, तब भी आप अंत में मोहन को ही ज्यादा योग्य ठहराएंगे.